മതിയായ രേഖകളില്ല, മൊഴികളില് വൈരുദ്ധ്യം ആലപ്പുഴയില് സംശയാസ്പദമായി കണ്ട മത്സ്യബന്ധന ബോട്ട് പിടികൂടി boat ആലപ്പുഴ: ആലപ്പുഴയില് സംശയാസ്പദമായി കണ്ട മത്സ്യബന്ധന ബോട്ട് പിടികൂടി. തോട്ടപ്പള്ളി കോസ്റ്റല് പോലീസാണ് ആറാട്ടുപുഴ വട്ടച്ചാല് തീരത്തുനിന്നും 12 നോട്ടിക്കല് മൈല് അകലെ കടലില്നിന്നും ബോട്ട് പിടികൂടിയത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മനുഷ്യക്കടത്തുമായി ബന്ധപ്പെട്ട് നാഗര്കോവില് ക്യൂ ബ്രാഞ്ച് ഇന്സ്പെക്ടര് കേരളത്തിലേക്ക് നല്കിയ സന്ദേശത്തിന്റെ അടിസ്ഥാനത്തിലാണ് ബോട്ട് പിടികൂടിയത്. നാഗര്കോവില് പൊലീസിന്റെ അറിയിപ്പ് പ്രകാരം തോട്ടപ്പള്ളി കോസ്റ്റല് പൊലീസ് സബ് ഇന്സ്പെക്ടര് എ മണിലാല് സംശയാസ്പദമായി കാണുന്ന ബോട്ടുകളെ ക്കുറിച്ച് വിവരമറിയിക്കണമെന്ന സന്ദേശം മത്സ്യത്തൊഴിലാളികള് ഉള്ക്കൊള്ളുന്ന വാട്സപ്പ് ഗ്രൂപ്പിലേക്ക് കൈമാറിയിരുന്നു. തുടര്ന്ന് മത്സ്യതൊഴിലാളികള് നല്കിയ വിവരത്തിന്റെ അടിസ്ഥാനത്തിലാണ് കഴിഞ്ഞദിവസം രാവിലെ തോട്ടപ്പള്ളി കോസ്റ്റല് പൊലീസ് സംഘം ആഴക്കടലില് പോയി ബോട്ട് പിടിച്ചെടുത്തത്. മത്സ്യ ബന്ധനത്തിന് വൈപ്പിനില് നിന്നും മറൈന് വകുപ്പ് നല്കിയ പെര്മിറ്റ് കൈവശമുണ്ടെങ്കിലും വലകളോ മറ്റ് മത്സ്യ ബന്ധന സാമഗ്രികളോ ബോട്ടില് ഇല്ലാതിരുന്നതാണ് സംശയത്തിനിടയാക്കിയത്. ബോട്ട് മുമ്ബും മത്സ്യതൊഴിലാളികള് കണ്ടിട്ടുള്ളതായി പൊലീസ് പറഞ്ഞു. മൂന്ന് കന്യാകുമാരി സ്വദേശികളും ഒരു പോണ്ടിച്ചേരി സ്വദേശിയുമാണ് ബോട്ടില് ഉണ്ടായിരുന്നത്. കൊച്ചിയില് നിന്നും തമിഴ്നാട്ടിലെ തേങ്ങാ പട്ടണത്തിലേക്ക് മത്സ്യബന്ധന സാമഗ്രികള് കയറ്റുന്നതിന് പോവുകയാണെന്നായിരുന്നു തൊഴിലാളികള് പോലീസിനോട് പറഞ്ഞത്. കോസ്റ്റല് പോലീസ് എസ് ഐ. എ മണിലാല് ബോട്ടിലെത്തി നടത്തിയ ചോദ്യം ചെയ്യലില് പരസ്പര വിരുദ്ധമായ മറുപടികളാണ് ലഭിച്ചത്. കൂടാതെ കൃത്യമായ രേഖകള് ഇവരുടെ പക്കല് ഉണ്ടായിരുന്നില്ല. ഇതേ തുടര്ന്ന് ബോട്ട് പിടികൂടി വലിയഴീക്കല് ഹൈസ്കൂളിന് സമീപം എത്തിക്കുകയും തൊഴിലാളികളെ കസ്റ്റഡിയിലെടുക്കുകയും ചെയ്തു. തോട്ടപ്പള്ളി സ്റ്റേഷനിലെ എ എസ് ഐമാരായ ആര് സജീവ് കുമാര്, കെ കൃഷ്ണകുമാര് എന്നിവരുടെ നേതൃത്വത്തിലാണ് ബോട്ട് പിടിച്ചെടുത്തത്. സ്രാങ്കുമാരായ ഇഗ്നേഷ്യസ്, ഷൈജു, ലാസ്കര് സുഭാഷ്, കോസ്റ്റല് ഡ്രൈവര് സുനില്, കോസ്റ്റല് വാര്ഡന്മാരും സംഘത്തിലുണ്ടായിരുന്നു. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona